Նույն խմբակցության պատգամավոր Միքայել Մելքումյանն էլ հարցրեց, թե արդեն երկու տարի է ԱԳՆ տեղակալի նոր հաստիք կա, որը սպասարկում է արտաքին տնտեսական քաղաքականությունը: «Դա լավ է, հիմա կա ձևաչափ, դեսպանները հրավիրվում են, քննարկվում է, թե ինչ ակնկալիքներ կան Հայաստան ներդրումների փոխանցման կամ հակառակի համար: Կցանկանայի գնահատական տայիք` այս կառավարչական նոր մեխանիզմների ընթացքում ներդրումների ի՞նչ ծավալ ունենք»,-հարցրեց նա և խնդրեց չափելի թվերով ներկայացնել: